- Hindi News
- National
- रिकाॅर्ड नहीं देने पर रियल नायक संस्था अध्यक्ष को सहकारिता विभाग का नोटिस
रिकाॅर्ड नहीं देने पर रियल नायक संस्था अध्यक्ष को सहकारिता विभाग का नोटिस
इंदौर |सहकारिता विभाग ने रियल नायक साख सहकारी संस्था का रिकाॅर्ड उपलब्ध नहीं कराने पर मंगलवार को अध्यक्ष को नोटिस जारी कर दिया।
उपायुक्त सहकारिता राजेशकुमार क्षत्री ने बताया सात दिन में संतोषजनक जवाब नहीं मिलने पर संस्था अध्यक्ष दीपकसिंह पवार को हटाने की कार्रवाई होगी। संस्था के विरुद्ध शिकायत मिलने पर 3 सितंबर को विभाग के ऑडिट ऑफिसर को जांच अधिकारी नियुक्त किया था, किंतु संस्था अध्यक्ष ने रिकाॅर्ड उपलब्ध नहीं करवाया। उसके बाद रिकॉर्ड जब्ती के लिए वरिष्ठ सहकारी निरीक्षक सुनील रघुवंशी की अध्यक्षता में तीन सदस्यीय समिति बनाई गई, किंतु संस्था के कर्ताधर्ताओं ने यह कहते हुए रिकाॅर्ड नहीं दिया कि संस्था के विरुद्ध सिविल कोर्ट व ट्रिब्यूनल कोर्ट भोपाल में विचाराधीन प्रकरण में रिकाॅर्ड जमा है। इस पर उपायुक्त सहकारिता ने मप्र सहकारी सोसायटी अधिनियम 1960 की धारा 53-बी/ख के तहत नोटिस जारी कर दिया।
tgl_Latn sot_Latn hin_Deva hin_Deva hin_Deva hin_Deva